CELEX: 62018TB0419
Language: el
Date: 2018-10-25 00:00:00
Title: Υπόθεση T-419/18 R: Διάταξη του Προέδρου του Γενικού Δικαστηρίου της 25ης Οκτωβρίου 2018 — Crédit agricole και Crédit agricole Corporate and Investment Bank κατά Επιτροπής [Ασφαλιστικά μέτρα — Ανταγωνισμός — Euro Interbank Offered Rates (Euribor) — Euro Interest Rate Derivatives (EIRD) — Απόρριψη της αιτήσεως εμπιστευτικής μεταχειρίσεως ορισμένων πληροφοριών που περιλαμβάνονται σε απόφαση διαπιστώνουσα παράβαση του άρθρου 101 ΣΛΕΕ — Αρχή του τεκμηρίου αθωότητας — Αίτηση λήψεως προσωρινών μέτρων — Δεν συντρέχει fumus boni juris]

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/73
            
         
      Διάταξη του Προέδρου του Γενικού Δικαστηρίου της 25ης Οκτωβρίου 2018 — Crédit agricole και Crédit agricole Corporate and Investment Bank κατά Επιτροπής
      (Υπόθεση T-419/18 R)
      ([Ασφαλιστικά μέτρα - Ανταγωνισμός - Euro Interbank Offered Rates (Euribor) - Euro Interest Rate Derivatives (EIRD) - Απόρριψη της αιτήσεως εμπιστευτικής μεταχειρίσεως ορισμένων πληροφοριών που περιλαμβάνονται σε απόφαση διαπιστώνουσα παράβαση του άρθρου 101 ΣΛΕΕ - Αρχή του τεκμηρίου αθωότητας - Αίτηση λήψεως προσωρινών μέτρων - Δεν συντρέχει fumus boni juris])
      (2019/C 44/96)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες: Crédit agricole (Montrouge, Γαλλία), Crédit agricole Corporate and Investment Bank (Montrouge) (εκπρόσωποι: J.-P. Tran Thiet, J. Jourdan, J.-J. Lemonnier, δικηγόροι, και M. Powell, solicitor)
      
         Καθής: Ευρωπαϊκή Επιτροπή (εκπρόσωποι: B. Mongin, M. Farley και F. van Schaik)
      
         Αντικείμενο
      
      Προσφυγή δυνάμει των άρθρων 278 και 279 ΣΛΕΕ με την οποία ζητείται, αφενός, η αναστολή εκτελέσεως της αποφάσεως C(2018) 2743 τελικό της Επιτροπής, της 27ης Απριλίου 2018, σχετικά με τις αντιρρήσεις ως προς την αποκάλυψη πληροφοριών τις οποίες προέβαλαν οι προσφεύγουσες βάσει του άρθρου 8 της αποφάσεως 2011/695/ΕΕ του Προέδρου της Επιτροπής, της 13ης Οκτωβρίου 2011 (ΕΕ 2011, L 275, σ. 29), σχετικά με τις αρμοδιότητες και τα καθήκοντα του συμβούλου ακροάσεων σε ορισμένες διαδικασίες ανταγωνισμού [υπόθεση AT.39914 — Παράγωγα επιτοκίου σε ευρώ (EIRD)] και, αφετέρου, να υποχρεωθεί η Επιτροπή να μη δημοσιεύσει κείμενο της αποφάσεώς της C(2016) 8530 τελικό, της 7ης Δεκεμβρίου 2016, σχετικά με διαδικασία εφαρμογής του άρθρου του άρθρου 101 ΣΛΕΕ και του άρθρου 53 συμφωνίας για τον Ευρωπαϊκό Οικονομικό Χώρο [Υπόθεση AT.39914 — Παράγωγα επιτοκίου σε ευρώ (EIRD)], το οποίο να περιέχει στοιχεία που φέρονται να είναι εμπιστευτικά.
      
         Διατακτικό
      
      Το Γενικό Δικαστήριο αποφασίζει
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.